Tatarstan

Republika Tatarstan je federalna jedinica u sklopu Ruske Federacije. Površina joj je 68.000 kvadratnih kilometara, ima 3.779.265 stanovnika, a glavni grad je Kazanj. Etnički sastav stanovništva je: 52,9% Tatari, 39,5% Rusi, 3,3% Čuvaši i drugi. Historija Tatarska ASSR je uspostavljena 27. maja 1920. Nakon raspada SSSR-a postala je samo republika Tatarstan. Geografija Tatarstan se nalazi na istoku Istočnoevropske ravnice, između rijeka Volge i Kame, gdje se Centralna Rusija susreće s Uralsko-Volškim regionom. Preko 90% njene teritorije prekriveno je nizijskim ravnicama, sa visoravnima na zapadu i jugoistoku, uključujući Volšku visoravan i Bugulma-Belebejsku visoravan. Graniči i s republikama Marij El, Baškortostan, Čuvašijom, Udmurtijom, Kirovskom, Orenburškom, Samarskom i Uljanovskom oblasti. U republici postoji oko 3.000 rijeka i nekoliko hiljada velikih i malih jezera. Najveći rezervoari su Kujbiševsko akumulacijsko jezero i Nižnjekamsko akumulacijsko jezero. Glavne rijeke u regiji su: Volga, Kama i njihove pritoke: Vjatka, Belaja, Svijaga, Ik, Iž, Meša i Šešma. Klima je umjereno kontinentalna. Prosječne temperature u januaru su –11,9 °C, a prosječne temperature u julu iznose oko19,2 °C. Privreda Tatarstan je jedna od najrazvijenijih republika bivšeg SSSR-a. Ima snažan industrijski potencijal i stabilan poljoprivredni sektor. Glavne industrijske grane u regiji Kazansko-Zelenodolske aglomeracije su: tehnička industrija,hemijska industrija i laka industrija.U novoj industrijskoj regiji Sjeveroistok sa centrom u Nabereženije Čelni-Nižnekamsk aglomeraciji glavne industrijske grane su: automobilska industrija,hemijska industrija i elektroenergetika.Jugoistočni region ima naftnu industriju za inžinjeringom u razvoju. Sjeverni, centralni, južni, jugozapadni dijelovi republike su ruralni regioni. Stanovništvo Republika Tatarstan je osma najveća regija Rusije, nakon Moskve, Sankt Peterburga, Krasnodarskog kraja, Republike Baškortostan, Moskovske oblasti, Sverdlovske oblasti i regije Rostov-na-Donu. U Privolškom federalnom okrugu, Republika se može pohvaliti drugim najvećim brojem stanovnika, odmah nakon Baškortostana. Oko 74% stanovništva živi u gradovima i naseljima. Glavni grad Kazanj je jedan od najvećih gradova Rusije (nakon Moskve, Sankt Peterburga, Novosibirska, Nižnjeg Novgoroda, Jekaterinburga, Samare, Omska, Kazana, Čeljabinska, Rostova-na-Donu, Ufe, Volgograda i Perma) i najnaseljeniji grad u regiji s preko milion stanovnika. Republika Tatarstan je jedna od najmultinacionalnijih teritorija Rusije, gdje je zastupljeno više od 115 nacionalnosti, od kojih 8 pripada više od deset hiljada stanovnika: Tatari (više od dva miliona ljudi ili 52,9%), Rusi (oko 1,5 miliona ljudi ili 39,5%), Čuvaši (126.500 ljudi ili 3,4%), Mordvinci, Udmurti, Marijci i Baškiri. Na svakih 1000 muškaraca ima 1161 žena, dok u čitavoj Rusiji na svakih 1000 muškaraca ima 1147 žena. Vanjski linkovi Zvanična stranica vlade republike Tatarstan [1] Arhivirano 1. 4. 2015. na Wayback Machine Nedovršeni članak Tatarstan koji govori o geografiji treba dopuniti. Dopunite ga prema pravilima Wikipedije. Reference